Publication: Magyar Közlöny
Issue: MK-2002-79 (Year: 2002, Number: 79)
Era: 1990-2004
Section: Melléklet a 41/2002. (VI. 5.) OM rendelethez
Paragraph Index: 15

Melléklet a 41/2002. (VI. 5.) OM rendelethez [A NEMZETI, ETNIKAI KISEBBSÉGI ISKOLAI OKTATÁS EGYES TANTÁRGYAINAK KERETTANTERVEI, TOVÁBBÁ A KISEBBSÉGI OKTATÁS ÓRATERVEI] VII. KERETTANTERVEK a cigány kisebbségi oktatáshoz CIGÁNY NÉPISMERET Célok és feladatok Az általános iskola alsó tagozatán nem az ismeretközlés a fõ cél. A cigány népismeret tartalmának átadása elsõsorban cselekedtetésen keresztül történjen (dramatizálás, szituációs játékok, megfigyelés, ritmusgyakorlatok, különféle manuális tevékenységek…). A témakörökhöz tartozó tartalmak integrálhatóak az irodalom, a környezetismeret, az ének-zene tantárgyakba, de önálló tantárgyként is taníthatóak. Fejlesztési követelmények Legyen ismeretük a cigány gyermekirodalomra jellemzõ mûvekrõl (pársoros versek, kiszámolók, csúfolók, ördög, tündér, állat és tréfás mesék), a mesemondási szokásokról a cigány közösségben. Kapjanak indíttatást mesék, mondókák, dalok gyûjtésére, megtanulására, elõadására önállóan vagy tanári segítséggel. Tudjanak tájékozódni a hagyományos cigány mesemondási szokásokban, legyen önálló véleményük eseményekrõl és tettekrõl. Ismerjék a cigányság kötõdését a természethez, az autentikus és népies mûzenét, a táncra jellemzõ ritmusokat, dallamokat, a hangszerpótlók hangzását.

Source: https://magyarkozlony.hu/hivatalos-lapok/73e5fccb9dc45d85e92ee0c3a615086d6ea29a1a/dokumentumok/34e196ae33beca23216a34c7739d38a2d35fdf97/letoltes